Oorsaak van Puk-student se dood bekend | Maroela Media
Ettienne de Villiers. Foto: Facebook
Jean de Villiers, Ettienne se pa, het aan Maroela Media bevestig dat Ettienne aan virale meningitis (breinvliesontsteking) gesterf het. Die oorsaak van sy dood is deur 'n nadoodse ondersoek vasgestel.
Maroela Media het vroeër berig Ettienne se liggaam is Vrydag omstreeks 17:00 deur sy woonstelmaat op sy bed aangetref. Hy sou om 16:00 'n toets geskryf het en toe hy nie vir die toets opdaag nie, het sy woonstelmaat onraad vermoed en gaan ondersoek instel. Sy woonstelmaat het onmiddellik die nooddienste ontbied en paramedici het probeer om Ettienne by te bring, maar hy is op die toneel dood verklaar.
Johan van Zyl, woordvoerder van die Noordwes Universiteit (NWU), was nie onmiddellik Maandagaand bewus daarvan dat die uitslae van die nadoodse ondersoek bekendgemaak is nie. Maroela Media wag op kommentaar van die universiteit.
Nog 'n NWU-student is in Februarie vanjaar ook aan breinvliesontsteking dood. In Junie verlede jaar is Leana Labuschagne (19), ook 'n eerstejaarstudent Puk-student, aan breinvliesontsteking dood.
Lees ook: [OPVOLG] Puk-student sterf aan nie-aansteeklike meningitis
Hoekom is dit nie verpligtend dat alle studente vir breinvliesontsteking ingeënt word nie?
Dot wil vir my lyk of Noordwes universiteit geteister word met hierdie siekte
As ek dit nie mis het nie is dit nie die eerste geval daar nie?????
Dit is n siekte wat veral toeslaan onder universiteitsstudente, maar die puk het n groter probleem hiermee as ander universiteite. Ek dink hulle moet die ventilasie in klaskamers ondersoek as n moontlike verklaring.
Is julle doodseker van die oorsaak van sy dood ? I s dit nie dalk die Meningokokkale meningitis wat hy gehad het nie ? Daar is 'n verskil tussen virale en m,eningokokkale meningitis. Antibiotika sal nie kan help vir 'n virale infeksie nie . Die meningokokkale meningitis is baie vinniger in die verloop en baaaie gevaarliker ook .
Dit laat mens wonder of die inentings nie iets daarmee te doen het nie, veral as 3 studente binne 'n jaar daaraan dood is.